**Athens Science Festival 2016**

**«Εξελισσόμαστε με την Επιστήμη»**

**80 Εκθέτες |50 Ομιλίες |39 εργαστήρια για παιδιά|27 workshop και σεμινάρια ενηλίκων**

**8 θεατρικές παραστάσεις |10 βραδινά show|2 Αστροβραδιές| Και πολλές προβολές ταινιών**

Αγαπητοί φίλοι,

Με θέμα «Εξελισσόμαστε με την Επιστήμη», το  Athens Science Festival, ένα μοναδικό πολιτιστικό γεγονός με στόχο το «άνοιγμα» της Επιστήμης, Τεχνολογίας, Καινοτομίας στο ευρύ κοινό, επιστρέφει για τρίτη συνεχή χρονιά στην καρδιά της Αθήνας: στην Τεχνόπολη του Δήμου Αθηναίων, από τις **5-10 Απριλίου 2016**, με πλούσιο πρόγραμμακαι ελεύθερη είσοδο.

Για έξι ημέρες, μικροί και μεγάλοι θα έχουν την ευκαιρία να «κατακτήσουν» τη γνώση μέσα από ένα πρωτότυπο, διασκεδαστικό και συναρπαστικό τρόπο. Ερευνητές, επιστήμονες, εκπαιδευτικοί και καλλιτέχνες από τον ελληνικό και διεθνή επιστημονικό χώρο ενώνουν τις γνώσεις, τη φαντασία και την εμπειρία τους για να παρουσιάσουν, όπως ποτέ άλλοτε, τον μαγικό κόσμο της επιστήμης.

Μέσα από ένα σύνολο ξεχωριστών εκδηλώσεων: εκπαιδευτικά πειράματα, δρώμενα, ομιλίες, καφέ τις επιστήμης, διαδραστικές εκθέσεις, θεατρικές παραστάσεις και πρωτότυπα εργαστήρια, οι επισκέπτες κάθε ηλικίας θα ανακαλύψουν, κατανοήσουν και ερμηνεύσουν τα μυστήρια του  κόσμου που μας περιβάλλει. Παράλληλα θα έχουν τη μοναδική ευκαιρία να παρακολουθήσουν και να συνομιλήσουν με μερικούς από τους πλέον αξιόλογους Έλληνες και ξένους επιστήμονες που έχει να αναδείξει η ακαδημαϊκή κοινότητα.

Ο Σύνδεσμος Υποτρόφων, ως κεντρικός συνδιοργανωτής του Athens Science Festival, σας προσκαλεί να παρακολουθήσετε την έναρξή του φεστιβάλ την Τρίτη 5 Απριλίου στις 18.30 στο αμφιθέατρο του **984** στην **Τεχνόπολη**, τις **50** ομιλίες, τις διαδραστικές εκθέσεις, τα εργαστήριακαι όλα όσα σας ενδιαφέρουν από το πρόγραμμα του φεστιβάλ. Η είσοδος είναι ελεύθερη για όλους. Ειδικά για τα μέλη του Συνδέσμου ισχύει η προσφορά παρακολούθησης και των 6 κεντρικών ομιλιών **χωρίς την αγορά εισιτηρίου**με απαραίτητη προϋπόθεση να έχετε προκρατήσει τη θέση σας δηλώνοντας ποια/ποιες από τις 6 κεντρικές ομιλίες θέλετε να παρακολουθήσετε στην κ. Χαρά Σύρου (hsyrou.contact@onassis.org) μεχρι την Παρασκευή 8 Απριλίου και ώρα 16.00. Για τις υπόλοιπες δράσεις του φεστιβάλ δεν χρειάζεται να κάνετε προκράτηση.

Σας περιμένουμε εκεί!

Φιλικά,

Το Δ.Σ. του Συνδέσμου

Δείτε εδώ τις [έξι κεντρικές ομιλίες.](http://r20.rs6.net/tn.jsp?f=001C8oPqiLd-fy8eVbdCbGDi1P_Ib1HLeOthZV5VaSE03hzs6UmLbUWMwpYK2PU2YKFJUkcHBPooFy0WqQ8RN3HN_Evb2uNa6qgdXGC5vQanRllyNPrcet9x6gbdYmBSEO8K-Dm1BGIkddxvRDwmR53KEEvvVkWtYcQqXyErfRvRnObPvHR_5hFHcaZV9fnVDixcYYTihhgzU4mQpnU8hGcR4ZldlpHfolrKtAldzT8mi3uAYKkpMiXWQ==&c=Gc6nWZbJQuK5nPcIEHztRh8gUG4w-B1z1qWdwrezmqcfktlv-L_idw==&ch=4c1ObiarUDrk6OHTwqWUQuV0mR6SVt0epQsYW0TciPbqbpZD-e20MA==)

Δείτε όλες τις πληροφορίες στο www.athens-science-festival.gr & το πρόγραμμα ολόκληρου του φεστιβάλ [εδώ](http://r20.rs6.net/tn.jsp?f=001C8oPqiLd-fy8eVbdCbGDi1P_Ib1HLeOthZV5VaSE03hzs6UmLbUWMwpYK2PU2YKFh2RDvMfhNYR5Go9uLRsC0INSpI1jCZIVvAAfZmf50TwG5_QvPDYTPtIJnFdkVu3rwDic92wL2GQCrGR9PiSkVa00sOgLM0uWnozGe2JNhA0lXAwLieb24mxmVjCMk6DLoj8wOnZe_VhC6bYj2XP4zb79-VZYMtEtbp2-o56a1gxhFVzNRlEZkw==&c=Gc6nWZbJQuK5nPcIEHztRh8gUG4w-B1z1qWdwrezmqcfktlv-L_idw==&ch=4c1ObiarUDrk6OHTwqWUQuV0mR6SVt0epQsYW0TciPbqbpZD-e20MA==).